Río Douro

[260px|miniatura|O río Douro ao seu paso por [Zamora ]] 
O **río Douro** (en  e en ) é un río do centro-norte e oeste da Península Ibérica, da vertente atlántica. O seu nome provén do latín, *Durius flumen*, e do grego, *Δόυριος ποταμού*. Cos seus 897&nbsp;km, é o terceiro río máis longo da Península Ibérica despois do río Texo e do río Ebro, e cos seus 97.290&nbsp;km², posúe a maior conca hidrográfica peninsular (78.952&nbsp;km² corresponden a territorio español e o resto a territorio portugués).

## Características 
O Douro nace nos Picos de Urbión (no Sistema Ibérico) a uns 2.160 m de altitude e percorre terras castelás, leonesas e portuguesas, pasando por Soria, Aranda de Duero, Laguna de Duero, Toro, Zamora e Miranda do Douro, até chegar á súa desembocadura na cidade do Porto. Ten 112&nbsp;km de fronteira compartida con Portugal e 213&nbsp;km portugueses. A súa altitude media é de 700 metros.

No inicio do seu curso é un río longo e pouco caudaloso. De Zamora á súa foz, corre entre fragas en canóns profundos (as Arribas do Douro). O forte declive do río -o desnivel medio é de 3 m/km-, as curvas, as rochas saíntes, os caudais violentos, as múltiples irregularidades, os rápidos e os "saltos" tornaban este río indomábel ata a realización dos encoros a partir de 1961. Con eles conseguiuse a doma do río e a navegación fluvial.

## Afluentes principais 
Conca do Douro.|miniatura
250px|miniatura|Desembocadura do Douro na Foz do Douro.
### Pola dereita 
* Río Pisuerga
* Río Valderaduey
* Río Esla
* Río Sabor
* Río Tua
* Río Corgo
* Río Teixeira
* Río Támega

### Pola esquerda 
* Río Rituerto
* Río Riaza
* Río Duratón
* Río Cega
* Río Adaja
* Río Zapardiel
* Río Trabancos
* Río Tormes
* Río Uces
* Río Huebra
* Río Froya
* Río Águeda
* Río Côa
* Río Torto
* Río Távora
* Río Tedo
* Río Varosa
* Río Cabrum
* Río Bestança
* Río Paiva
* Río Guareña

## Encoros 
[miniatura|A [presa de Aldeadávila posúe a central hidroeléctrica con maior produción en España.]]
[miniatura|[Presa de Miranda.]]
O Douro ten sete encoros en zona española e nove en zona portuguesa.
* O encoro da Cuerda del Pozo (Vinuesa, Soria) é o de maior capacidade (249 hm³) e o único que regula o caudal na súa cabeceira. As súas funcións principais son a atracción turístico-deportiva, o regadío (26.000 ha) e abastecemento de auga a Soria e Valladolid. Secundariamente, o seu potencia hidroeléctrica é de 6.080 kW (8,5 GWh de media).
* Destaca especialmente o Salto de Aldeadávila I e II por ser, en conxunto, a primeira de España en potencia (1.146 MW) e produción anual (3.500 GWh de media: un 6,3% do total nacional). Isto únese á espectacularidade das obras, cun muro de contención, que ten forma abovedada, de 140 m de altura e 250 m de lonxitude.
* Tamén a presa de Saucelle I e II é impresionante, cun muro de 92 m de altura e 178 m de lonxitude. A súa potencia é de 525 MW no seu conxunto.

## Galería de imaxes 

Ficheiro:Hidrogalicia_rio_douro.svg|Conca do Douro en Galiza.
Ficheiro:El almezal de Mieza.jpg|O río ao seu paso polo Parque Natural de Arribas do Douro.
Ficheiro:Douro River Portugal.jpg|O Douro no Porto.

## Notas 
## Véxase tamén 
### Outros artigos 
* Ponte Don Luís I.
### Ligazóns externas 
* Confederación hidrográfica do Douro  .